ہیولوک جزیرہ

ہیولوک جزیرہ (انگریزی: Havelock Island), (ہندی: हैवलॉक द्वीप), ملیالم: ഹെയ്വ്ലോക് ദ്വീപുകള്‍, تامل: ஹேவ்லாக் தீவு, بنگالی: হেৱলাক দ্ৱীপ), بھارت  دے انڈیمان اتے نکوبار جزیرےآں  دا اک جزیرہ ہے۔  ایہہ انڈیمان دا سبھ توں وڈا جزیرہ ہے جسدا رقبہ  113.93 کلومیٹر 2, ہے۔ ہیولوک جزیرہ پورٹ بلیئر  دے  57  کلومیٹر  شمال وچ واقع ہے۔ 2001 وچّ اس جزیرے دی وسوں 5,354 سی ۔.
 پچھوکڑ اتے ویروا  
اس جزیرے دا نام برطانیہ  دے جنرل ہینری ہیولوک  دے نام اُتے پیا جو بھارت وچ تعینات رہا  سی ۔ جزیرے دی زیادہ تر وسوں بنگالی ہے |ایہناں وچوں زیادہ تر لوک بنگلادیشی پچھوکڑ والے ہن جہنا نوں 1971 دی بھارت پاکستان جنگ توں بعد اتھے زمین دے کے وسایا گیا سی۔

اس جزیرے وچ جو  پنج پنڈ وسائے گئے اہنا دے ناں ہن :
گووند نگر 
وجے نگر
شیام نگر 
کرشنا نگر 
رادھا نگر   

اس جزیرے وچ جہناں کسان ٹبراں نوں آباد کیتا گیا سی اوہناں نوں اوسطاً 30-30 وگھے زمین دتی گئی سی جس وچ 15 وگھے باغبانی والی اتے 15 وگھے فصلی کھیتی والی سی۔

کھیتی اتے باغبانی 
اس جزیرے وچّ باغبانی وچ زیادہ تر ناریل، سپاری اتے کیلے دی کھیتی ہندی ہے۔ فصلی کھیتی وچ مکھ روپ وچ چولاں دی کھیتی کیتی جاندی ہے۔ کجھ سبزیاں وی اگائیاں جاندیاں ہن پر زیادہ سبزیاں خاص کر آلو ، پیاز ، سلاد وغیرہ سمندری جہاز راہیں باہروں منگوائیاں جاندیاں ہن۔ کساناں دی سماجی معاشی حالت درمیانے درجے دی ہے۔ اوہناں دے بچے گھٹّ پڑھے-لکھے ہن کیونکِہ اتھے صرف 10 +2 پدھر تکّ دا ہی سکول ہے اتے اس توں بعد ہور اچیری پڑھائی لئی اہنا نوں پورٹ بلیئر  جانا پیندا ہے۔

 معاون کھیتی دھندے 
دیہاتی علاقے وچ کھیتی اتے باغبانی  دے نال نال مرغی پالن،بطخ  پالن، مچھی پالن اتے سور پالن وغیرہ معاون دھندے وی کیتے جاندے ہن ۔

سنچائی 
اس جزیرے وچّ دھرتی ہیٹھلا پانی چنگی قسم دا ہے اتے ایہہ کافی اتلے پدھر (8-10فٹّ) تے مہیا ہے ۔ کسان سنچائی لئی پانی لئی کھوہ ورگا اک کچا ٹوآ پٹّ لیندے ہن اتے 8-10فٹّ تے پانی آ جاندا ہے جو اس وچّ جماں ہویا رہندا ہے ۔

سیر سپاٹا 
ہیولوک جزیرہ انڈیمان اتے نکوبار جزیرےآں وچوں اک ہے جتھے حکومت ولوں سیلانیاں لئی سیر سپاٹا ایکو ٹوریزم سرگرمیاں نوں اتساہت کرن نوں پروانگی دتی ہے ۔

اس دیپ وچ ہیٹھ لکھیاں سبھ توں ودھ خوبصورت سمندری جھیلاں (Beaches) ہن :
 رادھا نگر بیچ - اتھے سورج دے است ہون دا منظر بہت دلکش ہندا ہے ۔
 کالا پتھر بیچ - نظارہ مانن اتے فوٹوگرافی وغیرہ لئی  
 ایلیفینٹا بیچ-  سنارکنگ (Snorking) , کورل ریف (coral reef) اتے واٹر گیمز لئی مشہور 
 وجے نگر بیچ -بہو سیلانی منتواں لئی 

اہنا وچوں رادھا نگر جھیل سبھ توں رمنیک ہے جسنوں ٹائم میگزین  نے 2004 وچّ "ایشیا دی سبھ توں اعلی بیچ " دا درجہ دتا سی |اس بیچ تے سورج است ہون دا درش بے حدّ دلکش منیا جاندا ہے | ایلیفینٹا بیچ وکھے مگرمچھاں دا بسیرا ہون کرن کجھ خطرہ ہندا ہے ۔ 2010 وچ اک امریکن سیلانی تے مگرمچھ دے حملے دا واقعہ ساہمنے آیا سی ۔

اس توں علاوہ اس جزیرے دا لینڈسکیپ وی کافی رمنیک اتے منموہنا ہے جو سیلانیاں نوں بے حدّ آکرشت کردا ہے ۔دور دور تک  ناریل اتے سپاری دے لمّ سلمے رکھ اس جزیرے دی دکھّ نوں چار چن لاؤندے ہن ۔

اس جزیرے وکھے ہر طرحاں دے سستے ، درمیانے اتے مہنگے درجے دے ہوٹل ملدے ہن جو 1000 روپئے توں شروع ہو جاندے ہن ۔ اس جزیرے وکھے صرف اک ہی سرکاری ہوٹل ڈالفن بیچ ریزارٹ  ہے جو آن لائن بکّ ہندا ہے ۔

گھراں دی بنتر 
ہیولوک وچّ روایتی روپ دے گھر ناریل جان بانس وغیرہ دی لکڑی  دے چھلکے دیاں دیواراں اتے ٹین وغیرہ نال پائیاں چھتاں والے ہندے ہن ۔ ہن کجھ گھر اٹاں اتے  سیمنٹ وغیرہ دے  وی بنائے جان لگّ پائے ہن ۔ گھراں دے نیڑے تیڑے ہی پسواں اتے مرغیاں لئی وی اجیہے ہی قسم دے سامان نال واڑے بنائے  ہندے ہن ۔

تصویراں 

ایہ وی ویکھو
نیل جزیرہ
باراٹانگ جزیرہ
 حوالے 

 باہرلے جوڑ 


 Havelock Island Andaman Photographs as on September 2010
 Havelock Island Andaman  

گٹھ:انڈیمان اتے نکوبار جزیرےآں دے جزیرے
گٹھ:انڈیمان اتے نکوبار جزیرے
گٹھ:جزیرے